open-index/open-wikipedia-markdown huggingface dataset:
ירחניים

**ירחניים** (שם מדעי: Monodactylidae) היא משפחה של דגי ים מסדרת הדקראים. דגים אלה חיים במים רדודים בימים הטרופיים באזור האינדו-פסיפי . במשפחה ישנם 6 מינים.

אלו דגם קטנים ושקופים בעלי גוף דמוי דיסקית וסנפירים מוגבהים, עיניים גדולות, זנבות קטנים וקצוות סנפירים צהובים. אורכם הממוצע 25-30 ס"מ. דגים אלה חיים רוב הזמן בלהקות והם ניזונים מדגים קטנים יותר ומחסרי חוליות ימיים.

חלק מדגים אלה הם דגי נוי פופולריים באקווריום.

## מיון
*משפחה **ירחניים** (Nemipteridae)
**סוג ירחן (Monodactylus)
***מין ירחן כסוף (Monodactylus argenteus)
***מין Monodactylus falciformis
***מין Monodactylus kottelati
***מין Monodactylus sebae
**סוג Schuettea
***מין Schuettea scalaripinnis
***מין Schuettea woodwardi

## קישורים חיצוניים

* 
ממוזער|250px|מרכז|להקת ירחניים בפיליפינים.
* 

קטגוריה:בעלי חיים שתוארו ב-1801
קטגוריה:טקסונים שתוארו בידי ברנר-ז'רמין דה לספד
קטגוריה:דמויי-דקר
עמנואל פרחי

**עמנואל פרחי** (בצרפתית: **Emmanuel Farhi**; 8 בספטמבר 1978 – 23 ביולי 2020) היה כלכלן צרפתי ממוצא יהודי ופרופסור בחוג לכלכלה באוניברסיטת הרווארד. תחום התמחותו היה מקרו-כלכלה.

## השכלה
פרחי נולד ב-1978, בן לכלכלן יהודי ממוצא מצרי. גדל בפריז ולמד בתיכון לואי הגדול. במסגרת התיכון זכה בתחרות החשובה בצרפת בתחום הפיזיקה, ולאחר מכן למד מתמטיקה בתוכנית מכינה קדם-אקדמית לאחד ממוסדות גרנד אקול. הוא הגיע למקום הראשון במבחני הקבלה לאקול פוליטקניק, אך בחר ללמוד באקול נורמל סופרייר בחוג למתמטיקה. בשנת 2001 התגייס לשירות המדינה במסגרת תוכנית קור דה מין (Corps des Mines). בשנת 2006 קיבל תואר דוקטור מהמכון הטכנולוגי של מסצ'וסטס (MIT).

## קריירה
פרחי שימש כיועץ כלכלי לראש ממשלת צרפת בשנים 2010–2012, וכיהן כפרופסור לכלכלה באוניברסיטת הרווארד מאז 2006 (בשנת 2010 קיבל קביעות). מחקריו עסקו במקרו-כלכלה, הבנה ומניעה של משברים פיננסיים, הבנת ההשלכות של מדיניות פיסקלית ועוד.

זכה בפרסים רבים בתחום הכלכלה, לרבות פרס ז'ראר ברנאסה לכלכלן האירופאי הטוב ביותר מתחת לגיל 40 (2009), פרס מלינבו (Malinvaud, 2011), פרס הכלכלן הצעיר הטוב ביותר בצרפת (2013), ואחרים.

לצד פרסומים אקדמיים רבים, בשנת 2011 פרחי פרסם ספר בשם "משנים את המערכת המוניטרית הבינלאומית" (Reforming the International Monetary System).

טענתו המרכזית לגבי המשבר הכלכלי העולמי של 2008 הייתה שהמחסור ארוך הטווח בנכסים בטוחים להשקעה, כגון איגרות חוב של מדינות מפותחות, הוא זה שהוביל למשבר.

פרחי נפטר ב-23 ביולי 2020.

## קישורים חיצוניים

* 

קטגוריה:כלכלנים יהודים צרפתים
קטגוריה:כלכלנים יהודים אמריקאים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאים שנולדו ב-1978
קטגוריה:אמריקאים שנפטרו ב-2020
קטגוריה:צרפתים שנפטרו ב-2020
ואפילו בהסתרה

**ואפילו בהסתרה** הוא שיר של הזמר יואל קליין שהולחן על ידי שעיה גרוס ועובד על ידי אלי קליין על פי מילים של רבי נחמן מברסלב מליקוטי מוהר"ן. השיר מושר במקור בהברה חסידית, וזכה לגרסאות כיסוי רבות.

## רקע
השיר הולחן על ידי שעיה גרוס לקראת זיץ שנערך לקראת חג הפסח בישיבת "מאורות נתן" בחשמונאים אליו הוזמן יחד עם הזמר יואל קליין, שניהם חסידי סאטמר. את מילות השיר מצא חזקי גליק, חברם של השניים, בליקוטי מוהר"ן באקראי. 

השניים נהגו להופיע יחד בחתונות, ומאז שהלחינו את השיר שרו אותו מדי פעם. עם הזמן השיר הפך לפופולרי ואהוד, והשניים קיבלו פידבקים חיוביים מאנשים רבים, אך הם טרם הפכו אותו לסינגל והפיצו אותו באופן רשמי. לדברי קליין, מה שהביא אותם להוציא את השיר כסינגל היה בעקבות שיחה שקיבל מבחור צעיר שסיפר לו שהוא חולה בסרטן. הבחור סיפר שעל פי הרופאים ימיו ספורים, ושהוא מבקש שבשעת פטירתו יבוא קליין וישיר את השיר. קליין סיפר את הסיפור לגרוס, והשניים החליטו להוציא את השיר כסינגל ולהפיץ אותו לציבור הרחב. את השיר הם הקליטו באוגוסט 2014.

השיר זכה במקום השני במצעד העשור של רדיו קול חי מיוזיק ושל רדיו קול ברמה.

## מילות השיר
מילות השיר הם עיבוד לדברי רבי נחמן מברסלב (ליקוטי מוהר"ן נ"ו ג') על הפסוק "וְאָנֹכִ֗י הַסְתֵּ֨ר אַסְתִּ֤יר פָּנַי֙ בַּיּ֣וֹם הַה֔וּא" () המתייחס לפורענות גדולה שיביא אלוהים על עם ישראל לאחר שיחטא. הוא שואל מדוע יש כפילות במילים "הסתר אסתיר" ודורש כי כשאדם יודע לפחות שהוא עיוור לנוכחות האל ועליו לחפשו, זו הסתרה אחת; אך לעיתים קרובות אינו מודע ולו לכך שהבורא נעלם ממנו כי ההסתרה עצמה נסתרת. אבל גם על מצב זה, נכתב ב'ליקוטי': "אֲבָל בֶּאֱמֶת אֲפִילּוּ בְּכָל הַהַסְתָּרוֹת וַאֲפִילּוּ בְּהַהַסְתָּרָה שֶׁבְּתוֹךְ הַסְתָּרָה בְּוַדַּאי גַּם שָׁם מְלֻבָּשׁ הַשֵּׁם יִתְבָּרַךְ, כִּי בְּוַדַּאי אֵין שׁוּם דָּבָר שֶׁלּא יִהְיֶה בּוֹ חִיּוּת הַשֵּׁם כִּי בִּלְעֲדֵי חִיּוּתוֹ לֹא הָיָה לוֹ קִיּוּם כְּלָל". המילים "גם מאחורי הדברים הקשים העוברים עליך אני עומד" הוספו על ידי גרוס וקליין לאחר שראו אותם בעלון חיזוק בשם "אור האמונה" של הרב מנחם אזולאי מתלמידי הרב אליעזר ברלנד ומחברת המילים היא הרבנית תהילה ברלנד אשתו.

## גרסאות
בין האמנים שביצעו את השיר:
* הגרסה המקורית - יואלי קליין (יוצר השיר) וילד הפלא נתן פוקס
* קובי פרץ ויעקב שוואקי
* חיים ישראל
* מידד טסה
* יוסף קרדונר
* ברי סחרוף ואביתר בנאי
* יובל דיין

## קישורים חיצוניים
*

### לקריאה נוספת
* אלון פוקס, ואפילו בהסתרה: הלהיט החסידי שמשגע את החרדים – ומגשר בין חצרות יריבות, הארץ בלוגים.
* יצחק הלפרין, שיר של חסידות ברסלב "ואפילו בהסתרה" מטריף את המגזר החרדי, רשות השידור הישראלית.
*מיוחד: יואלי קליין ושעיה גרוס מדברים על הניגון שכבש את העולם החרדי, אהרון קליגר, 4 בספטמבר 2014, באתר ברסלב סיטי.

## הערות שוליים

קטגוריה:שירים חסידיים
קטגוריה:שירים מתורת נחמן מברסלב
השושלת הארגיאדית

[ממוזער|250px|[אלכסנדר הגדול|אלכסנדר השלישי - המפורסם שבני השושלת]]
**השושלת הארגֵיאדית** (ביוונית: ** Ἀργεάδαι** – אַרְגֵאַדִי) הייתה שושלת מלוכה אשר שלטה במוקדון החל מהמאה ה-8 לפנה"ס ועד 310 לפנה"ס. המלכים המפורסמים ביותר בשושלת זו הם פיליפוס השני ואלכסנדר הגדול. השושלת הגיעה אל קיצה עם רציחתו של אלכסנדר הרביעי, מלך מוקדון בידי קסנדרוס, והשלטון במוקדון עבר לידי השושלת האנטיפטרידית.

## היסטוריה
השם "ארגֵיאדי" משמעותו "מארגוס", דבר המעיד על מוצאם של בני השושלת. על פי יוסטינוס ואוסביוס, מייסד השושלת היה קרנוס, שהיה הראשון שאיחד את כל השבטים המוקדוניים לממלכה אחת. הרודוטוס, לעומת זאת, מייחס את הקמת השושלת למלך פרדיקס הראשון, שנמלט מארגוס אל מוקדון וכבש את הארץ בעזרת אחיו.

הארגיאדים שלטו במוקדון במשך מאות שנים. בימיו של פיליפוס השני, מלך מוקדון הם משלו על כל יוון, ובימיו של בנו, אלכסנדר הגדול, נעשתה מוקדון לבירת אחת האימפריות הגדולות ביותר של הזמן העתיק. אלכסנדר מת בשנת 323 לפנה"ס, כאשר בנו אלכסנדר הרביעי היה עדיין תינוק. מצביאיו של אלכסנדר מינו עצמם כעוצרים עבורו, והאימפריה נקרעה לגזרים במהלך מלחמות הדיאדוכים. בשנת 310 לפנה"ס, רצח קסנדרוס, אחד הדיאדוכים, את אלכסנדר, וכך באה אל קיצה השושלת הארגיאדית.

## המלכים בני השושלת

## לקריאה נוספת
* משה עמית, **תולדות יוון הקלאסית**, הוצאת ספרים ע"ש י"ל מאגנס, 1984. 
* דוד גולן, **תולדות העולם ההלניסטי**, הוצאת ספרים ע"ש י"ל מאגנס, 1983.

## קישורים חיצוניים

* 
* 

## הערות שוליים

*
קטגוריה:מוקדון
קטגוריה:בתי מלוכה
קטגוריה:העולם ההלניסטי
תיאו והוגו

**תיאו והוגו** (בצרפתית: **Théo et Hugo dans le même bateau**; באנגלית: **Paris 05:59**) הוא סרט דרמה צרפתי משנת 2016 בבימוי אוליבייה דוקאסטל וז'ק מרטינו. הסרט הוצג כחלק מתוכנית ה-"Panorama" של פסטיבל הסרטים הבינלאומי בברלין ה-66. הסרט זכה בפרס חביב הקהל בטקס פרסי טדי 2016 של פסטיבל ברלין.

הסרט צולם במשך חמישה עשר ימים, כולל תשעה לילות, בתקציב קטן. בתסריט המקורי, עלילת הסרט מתפרשת על פני 28 ימים, אך מאוחר יותר שוכתבה כך שתתרחש במהלך "זמן אמת" - 93 דקות הסרט - בשעות הבוקר המוקדמות.

## תקציר העלילה
**תיאו** (ג'ופרה קוט) ו**הוגו** (פרנסואה נמבוט) הם שני גברים הומואים שנפגשים לראשונה בחדר חושך בגיי בר. במהלך השעתיים שמיד לאחר מכן השניים לומדים להכיר אחד את השני, תוך כדי שהם הולכים ורוכבים על אופניים בצפון-מזרח פריז, מבקרים בבית חולים, נוסעים ברכבת התחתית של פריז ומשוחחים שם עם אחת הנוסעות, מבקרים בדירתו של אחד מהם, נפגשים עם מוכר בדלפק של מסעדת אוכל מהיר ועוד. עלילת הסרט מתרחשת בין השעות 4:27 לפנות בוקר לבין 5:59 בבוקר.

## צוות השחקנים

## פרסים ומועמדויות
הסרט זכה במספר פרסים בינלאומיים, לרבות פרס הסרט הטוב ביותר ופרס השחקן הראשי הטוב ביותר, במספר פסטיבלי סרטים בינלאומיים, לרבות בברלין, שיקגו וסן דייגו.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכי פרס טדי
קטגוריה:סרטי 2016
קטגוריה:סרטי דרמה צרפתיים
קטגוריה:סרטי להט"ב צרפתיים
חוק סטוקס על ניחות קול

**חוק סטוקס על ניחות קול** (באנגלית: Stokes' law of sound attenuation) מספק נוסחה לניחות של קול בזורם ניוטוני, כמו במים או באוויר, שמתרחש אודות לצמיגות של הזורם. הוא קובע שהאמפליטודה של גל מישורי דועכת מעריכית עם המרחק שהוא עבר, ובקצב שניתן על ידי:

 \alpha = \frac{2 \eta\omega^2}{3\rho V^3}

כאשר \eta הוא מקדם הצמיגות הדינמי של הזורם, \omega היא התדירות של הקול, \rho היא צפיפות הזורם ו-V היא מהירות הקול בזורם.

החוק והגזירה שלו פורסמו לראשונה על ידי הפיזיקאי ג'ורג' גבריאל סטוקס ב-1845, שגם פיתח את חוק סטוקס לגרר צמיג שמפעיל זורם על כדורים.

## פרשנות

חוק סטוקס תקף לגבי התקדמות קול בתווך ניוטוני איזוטרופי והומוגני. נניח שלגל לחץ מישורי סינוסואידי יש אמפליטודה A_0 בנקודה מסוימת. אחרי שחזית הגל עברה מרחק d מנקודה זו, האמפליטודה שלה A(d) תהיה:

A(d) = A_0e^{-\alpha d}

כאשר הפרמטר \alpha הוא מבחינת ממדים הופכי למרחק (יחידותיו m^).

## הסבר פיזיקלי לניחות של קול בתווך צמיג

לכאורה גל לחץ מישורי באופן מושלם לא אמור לדעוך כלל - מהירות הזורם אחידה על שכבות מקבילות וניצבות לכיוון התקדמות הגל, כך שלא נוצר גרדיאנט מהירות של הזורם בין שכבות מקבילות שלו ולא נוצר מאמץ גזירה. לעומת זאת, הגרסה המוכללת של חוק הצמיגות של ניוטון כוללת אפקט דיסיפציה של אנרגיה גם אודות ללחיצה של הזורם, וכוללת מקדם נוסף של צמיגות שנקרא bulk viscosity או Volume viscosity. בגל קול שכבות זורם ניצבות לכיוון התקדמות הגל דוחסות אחת את השנייה, כך שסוג שני זה של צמיגות אחראי לשחיקה של אנרגיה של גל הקול.

לאחר שמכניסים מקדם נוסף של צמיגות קל גם להבין את התלות בתדר של ניחות הקול, שכן תדרים גבוהים יותר פירושו מהירות יחסית גבוהה יותר של שכבות הזורם אחת לשנייה, מה שמוביל לקצב גבוה יותר של אובדן אנרגיה לחום.

## חשיבות

חוק סטוקס על ניחות קול תרם לייסוד תת-ענף של אקוסטיקה שנקרא ויסקואקוסטיקה (אקוסטיקה צמיגה), ויש לו שימוש בחישוב הניחות של קול במגוון מכשירים המשדרים קול בתדר גבוה, כמו אולטראסאונד וסונארים בתדר גבוה.

קטגוריה:אקוסטיקה
ג'ין באואר

**ג'ין באואר** (באנגלית: **Gene Baur**; נולד ב-24 ביולי 1962) הוא פעיל למען זכויות בעלי חיים אמריקאי.

## ביוגרפיה
באואר נולד בהוליווד, הוא סיים תואר בסוציולוגיה ולאחר מכן למד לתואר שני בכלכלה חקלאית באוניברסיטת קורנל. בשנות השמונים, הוא טייל ברחבי ארצות הברית ולמד על הבעיות הקיימות בחקלאות, בין היתר הוא האמין שהתנאים בהם מוחזקות החיות במשקים השונים אינם סבירים. זה הניע אותו להקים את הארגון "חוות מקלט" (Farm Sanctuary) הפועל למען חיות המשק. הארגון פעל לראשונה בפנסילבניה והציל כבשים שהיו לכודות בשדות.

בשנת 1996 הוא זכה בפרס אבי לשלום על פועלו למען זכויות בעלי החיים, וב-2001 זכה בפרס היכל התהילה לבעלי החיים.

הוא פעל לקבלת חוקים לאיסור פיטום אווזים וברווזים במספר מדינות של ארצות הברית.

בשנת 2008 פרסם את ספרו הראשון "חוות המקלט: שינוי הלב והמוח אודות חיות ואוכל".

ג'ין באואר הופיע רבות בטלוויזיה האמריקאית ונודע בפועלו בתחום. "טיים מגזין" כינה אותו "המצפון של תנועת האוכל". הוא גם מילא תפקיד חשוב בקידום חוקים המגבילים גידול בעלי חיים בתעשייה.

## קישורים חיצוניים

*Making Hay with Gene Baur
*Top Ten Great Vegan Activists
*Living the Farm Sanctuary Life
*Gene Baur Profile on Huffington Post

קטגוריה:טבעונים אמריקאים
קטגוריה:פעילי זכויות בעלי חיים אמריקאים
קטגוריה:חברי היכל התהילה האמריקאי לזכויות בעלי חיים
קטגוריה:בוגרי אוניברסיטת המדינה של קליפורניה בנורת'רידג'
קטגוריה:בוגרי אוניברסיטת קורנל
קטגוריה:אמריקאים שנולדו ב-1962
פרינס באסטר

**ססיל בוסטמנטה קמפבל** (באנגלית: **Cecil Bustamente Campbell**; 24 במאי 1938 – 8 בספטמבר 2016), הידוע בכינוי **פרינס באסטר** (**Prince Buster**), היה זמר, יוצר מוזיקלי ומפיק ג'מייקני הנחשב לאחת הדמויות החשובות ביותר בהיסטוריה של מוזיקת הסקא והרוקסטדי. התקליטים שהוציא בשנות ה-60 השפיעו ועיצבו על דרכה ואופייה של המוזיקה הג'מייקנית העכשווית ויצרו מורשת של יצירה שאמני רגאיי וסקא מאוחרים יותר שאבו ממנה השראה.

## קורות חיים
נולד בקינגסטון בירת ג'מייקה. בילדותו עבר לכפר וגדל אצל סבתו ושם נחשף לראשונה למוזיקה נוצרית דתית. בנעוריו שב לקינגסטון ולאחר שסיים את בית הספר התיכון החל לעבוד בסצנת הסאונד סיסטם ; תחילה אצל קוקסון דוד  ולאחר מכן הקים חברת סאונד סיסטם עצמאית משלו שהתחרתה באלו של דוד ושל דיוק ריד . עקב קשייו להשיג מוזיקה חדשה לסאונד סיסטם שלו, קיבץ סביבו חבורת מוזיקאים והחל להפיק מוזיקה משלו. במחצית הראשונה של שנות ה-60 הוא יצר והפיק מספר סינגלים ואלבומים שזכו להצלחה.

ב-1964 פגש את המתאגרף, אלוף העולם במשקל כבד באותה עת, מוחמד עלי, ובעקבות פגישה זו התאסלם. בשנות ה-70 פחתה הצלחתו בעקבות עליית הפופולריות של מוזיקת הרגאיי השורשית. ייתכן כי דתו האסלאמית הקשתה עליו לפנות לתרבות הדתית של הראסטפארי שרבים מאוהדי הרגאיי התחברו אליה. עם זאת, הוא הופיע בסרט "The Harder They Come" שיצא למסכים ב-1972, שם הופיע כ-DJ. לאחר מכן עבר להתגורר במיאמי בארצות הברית וכעבור שנה פרש מעסקי המוזיקה. תחיית הסקא בבריטניה בסוף שנות ה-70 ותחילת ה-80 לא גרמה לו לשוב להופעות, אך ב-1992 הוא שב להופיע. ב-2001 קיבל מממשלת ג'מייקה את תואר "מסדר המצוינות" . בעשור הראשון בשנות האלפיים המשיך פרינס באסטר להופיע בפסטיבלים שונים דוגמת פסטיבל הג'אז במונטרה.

נפטר במיאמי ב-8 בספטמבר 2016, לאחר שסבל מבריאות לקויה ולאחר שעבר סדרת שבצים.

## שם וכינוי
מקור הכינוי באסטר הוא מתקופת נעוריו בעת היותו חלק מחבורת רחוב ונקרא כך על שם שמו האמצעי, בוסטמנטה, שהוענק לו בלידתו על שם ראש ממשלתה הראשון של ג'מייקה, אלכסנדר בוסטמנטה. הכינוי פרינס (נסיך) ניתן לו בזמן שהתחרה בצעירותו כמתאגרף. לאחר שהתאסלם ב-1964 שינה את שמו למוחמד יוסף עלי.

## מורשת
גל תחיית הסקא בבריטניה שהחל בסוף שנות ה-70 הושפע במידה רבה מפרינס באסטר וחשף קהל צעיר למוזיקה שלו. ב-1979 הוציאה להקת מאדנס את תקליטון הבכורה שלה בלייבל 2 Tone Records שהיה המוביל בסוגת הסקא. השיר בצד א' נקרא "The Prince", כמחווה לפרינס באסטר, וצד ב' היה חידוש של שירו "Madness" שעל שמו נקראה הלהקה. בתקליטון השני של מאדנס הם חידשו שיר נוסף של פרינס באסטר, "One Step Beyond". השיר הגיע ל"עשרת הגדולים" במצעד הבריטי. גם להקת הספשלז חידשה באריך הנגן הראשון שלהם, שיצא בסוף 1979, שיר של פרינס באסטר, "Too Hot" והשתמשו באלמנטים משירים אחרים שלו בשירים אחרים באלבומם. באלבומם השני, חידשו הספשלז את השיר "Enjoy Yourself" שנכתב ב-1949, הוקלט לראשונה על ידי גאי לומברדו ובוצע מאוחר יותר על ידי פרינס באסטר בסגנון הסקא. להקת הביט  ביצעו ב-1980 שניים משיריו באלבום הבכורה שלהם "I Just Can't Stop It".

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקאים ג'מייקנים
קטגוריה:זמרים ג'מייקנים
קטגוריה:מתאסלמים
קטגוריה:ג'מייקנים שנולדו ב-1938
קטגוריה:נפטרים ב-2016
ג'וליאן ריינד-טאט

**ג'וליאן אליסטר ריינד-טאט** (באנגלית: **Julian Alistair Rhind-Tutt**; נולד ב-20 ביולי 1968) הוא שחקן אנגלי. תפקידו הידוע ביותר הוא בדמות ד"ר "מק" מקרטני בסדרת הטלוויזיה הקומית "מחלקה אלטרנטיבית", ששידורי העונה השנייה שלה בערוץ 4 הסתיימו במאי 2006. הוא הופיע במגוון סרטי קולנוע ותוכניות טלוויזיה.

## ביוגרפיה
ריינד-טאט נולד בווסט דרייטון שבלונדון, הצעיר במשפחה בת חמישה ילדים. בינו לבין אחיו הגדולים יש פער של עשר שנים. הוא למד בבית הספר ג'ון ליון ברובע הארו שבמידלסקס, שם שיחק בהצגות בהפקת בית הספר. באמצע שנות השמונים של המאה העשרים הופיע בתפקיד הראשי בדמות המלט בהפקה של בית הספר שהוצגה בפסטיבל הפרינג' באדינבורו. אחרי שלמד אנגלית ותיאטרון באוניברסיטת ווריק, נרשם בית הספר למשחק "Central School of Speech and Drama" בלונדון. ב-1992 זכה בפרס "Carleton Hobbs" מטעם "BBC Radio Drama".

## קריירה
פריצת הדרך של ריינד-טאט הייתה ב-1994 כשגילם את הדוכס מיורק בסרט הקולנוע "טירופו של המלך ג'ורג'". בהמשך הופיע ברצף של תפקידים קטנים בטלוויזיה ובקולנוע. ב-1999 לוהק לתפקיד גדול יותר בדרמה על מלחמת העולם הראשונה "The Trench" מאת ויליאם בויד לצדם של פול ניקולס ודניאל קרייג.

ריינד-טאט זכה להכרה רחבה יותר כשהחל לככב בסדרה "מחלקה אלטרנטיבית" והופיע בתפקיד המפקח מונטי פיפין בסדרת הפעולה האמריקאית "Keen Eddie". הוא הופיע בווידאו קליפ של השיר "Too Cold" של הראפר רוטס מנובה . ברדיו השתתף ריינד-טאט ביותר מחמישים הפקות.

ב-2008 הופיע ריינד-טאט בדמות המספר בסרט קצר לציון 60 שנה להכרזה לכל באי עולם בדבר זכויות האדם. ב-2015 שיחק בתפקיד לורד פמברוק בסדרת הטלוויזיה "The Bastard Executioner".

## חיים אישיים
ריינד-טאט התחתן עם נטשה זאיץ (Nataša Zajc), מאפרת ומדריכת יוגה סלובנית. לבני הזוג יש בן בשם לוסיין.

## פילמוגרפיה
### קולנוע

### טלוויזיה

### תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת ווריק
קטגוריה:חברי התיאטרון המלכותי הלאומי
קטגוריה:אנגלים שנולדו ב-1968
גויתלין

**גויתלין** (באנגלית: **Guithelin;** בוולשית: **Kyhylyn**; נפטר בשנת 363 לפנה"ס לערך) היה מלך בריטניה על פי ספרו של ג'פרי ממונמות' "ההיסטוריה של מלכי בריטניה".

אין כל תיעוד היסטורי למלכותו, והוא נחשב לאחד המלכים האגדיים של בריטניה.

ג'פרי מספר כי גויתלין היה בנו של בגארגויט בארבטרוק מלך בריטניה, ועלה לשלטון לאחר מות אביו, בשנת 369 לפנה"ס. גויתלין מלך במשך כשש שנים, ותקופת מלכותו הייתה שלווה וללא אירועים מיוחדים. הוא התחתן עם אישה אצילה בשם מארסיה, שירשה אותו לאחר מותו ומלכה במשך כחמש שנים, עד אשר בנו של גויתלין, סיסיליוס השני, הוכתר למלך בריטניה.

קטגוריה:בריטניה: מלכים אגדיים
עונת 2000/2001 ביורוליג

**עונת 2000/2001 ביורוליג** הייתה חלק של העונה ה-44 של תחרות אירופית לקבוצות כדורסל, והתחרות הראשונה בשם "היורוליג" המוכר כיום ובנוסף הראשונה שאורגנה על ידי חברת יורוליג בסקטבול.

המשחק הראשון התקיים ב-16 באוקטובר 2000 ותחרות הסתיימה ב-10 במאי 2001. בתחרות השתתפו 24 קבוצות. 

העונה הסתיימה בניצחון של קינדר בולוניה, זה היה התואר האירופי השני בתולדות המועדון.

## פיצול בכדורסל אירופאי
פיב"א אירופה החלה לארגן תחרות כדורסל כלל אירופאית לקבוצות בשנת 1958.  

בשנת 2000 הוקמה חברה חדשה בשם "יורוליג בסקטבול" שהחלה לארגן תחרות קבוצות אירופאיות בכדורסל. התברר שפיב"א לא רשמה זכויות על השם "יורוליג" ולכן החברה החדשה החלה לארגן תחרות תחת שם זה. הדבר הביא לכך שבעונת 2000/2001 התקיימו שתי תחרויות לקבוצות הבכירות בכדורסל – סופרוליג שאורגנה על ידי פיב"א ו"יורוליג" שנוהלה על ידי החברה החדשה. הקבוצות הבכירות התפצלו בין התחרויות.

בעונת 2001/2002 פיב"א וחברת יורוליג בסקטבול הגיעו להסכמה והפיצול הסתיים.

## מתכונת התחרות
לתחרות הוזמנו 24 קבוצות מ-14 מדינות. חלק מהקבוצות העדיפו להשתתף בתחרות סופרוליג שאורגנה על ידי פיב"א אירופה.

מדינות של הקבוצות המשתתפות:

4 קבוצות מיוון, איטליה וספרד

2 קבוצות מקרואטיה

קבוצה יחידה מבלגיה, גרמניה, הממלכה המאוחדת, ליטא, פורטוגל, סלובניה, שווייץ, סרביה ומונטנגרו, רוסיה וישראל.

בתחילת התחרות התקיימו המשחקים ב-4 בתים המוקדמים. לאחר מכך, 16 קבוצות (4 מכל בית) עלו לשמינית הגמר ורביעית הגמר בהם נערכו משחקים עד ל-2 ניצחונות בשמינית הגמר ועד ל-3 ניצחונות ברבע הגמר. גם משחקי חצי הגמר התקיימו עד 3 ניצחונות.

משחקי הגמר נערכו בין 17 באפריל ל-10 במאי, כאשר המשחק הראשון נערך בבולוניה. שלב זה התקיים עד 3 ניצחונות.

## שלבי הגמר

## כדורסלנים מצטיינים
* השחקן המצטיין של העונה - דיאן טומשביץ' (סרביה ומונטנגרו) מבודוצ'נוסט פודגוריצה
* מלך הסלים - אלפונסו פורד (ארצות הברית) מפריסטרי אתונה
* MVP של שלב הגמר - מאנו ג'ינובילי (ארגנטינה) מקינדר בולוניה 
* מלך הסלים של שלב הגמר -מאנו ג'ינובילי (ארגנטינה) מקינדר בולוניה
* נבחרת של שלב הגמר:
** לואיס בולוק (ארצות הברית), פנאתינייקוס
** אלפונסו פורד (ארצות הברית) מפריסטרי אתונה
** דריק המילטון (ארצות הברית), אריות סנקט פטרסבורג
** ארצות הברית (איטליה), פורטיטודו בולוניה
** דיאן טומשביץ' (סרביה ומונטנגרו) מבודוצ'נוסט פודגוריצה

## ישראל בתחרות
הפועל ירושלים הייתה נציגת ישראל בתחרות. היא שיחקה בבית ג' וסיימה אותו במקום החמישי. בעקבות כך, הקבוצה לא התקדמה לשלבים המתקדמים.

## קישורים חיצוניים
* 
* פירוט התוצאות באתר יורובסקט
* פירוט התוצאות באתר הליגה
* נתונים מאתר לינגווספורט
* 

קטגוריה:תחרויות כדורסל ב-2000
קטגוריה:תחרויות כדורסל ב-2001
קטגוריה:עונות בגביע אירופה לאלופות בכדורסל
איתמר בגליקטר

**איתמר בגליקטר** (נולד ב-6 באוקטובר 1977) הוא אמן ופסל ישראלי.

## ביוגרפיה
איתמר בגליקטר נולד וגדל ברמת השרון. בשנת 2012 התפרסם לאחר שפרסם מודעה בעיתון "הארץ" תחת הכותרת "דרוש מצנט", ובעקבותיה יצר קופות התרמה, שפוזרו בגלריות בתל אביב-יפו תחת השם "אמץ אמן" ובהם הבטחה לתמיכה באמן צעיר. יצירותיו של בגליקטר נמצאות באוספים רבים, ביניהם אוסף מוזיאון ישראל, ירושלים. חי ופועל בהרצליה.

יצירותיו של בגליקטר עוסקות שימוש ביקורתי בהוויה החברתית הישראלית ובשאלות של זיכרון תרבותי קולקטיבי. ביצירותיו הוא עשה שימוש בדיוקנאות של מנהיגים פוליטיים, בכרכי האנציקלופדיה העברית ובדימויים ביוגרפיים.

## תערוכות יחיד
*2009 "צללים", בית האמנים ע"ש יוסף זריצקי, תל אביב
*2010 "נגזרות נגזרות נעות", גזרות נאות, משכן אמנים, הרצליה
*2011 "מלע - מלאך אוסף עזובים", בית האמנים ע"ש יוסף זריצקי, תל אביב
*2012 "אמץ אמן", בית האמנים ע"ש יוסף זריצקי, תל אביב
*2015 "מצאנו נפט", מוזיאון ינקו דאדא, עין הוד
*2016 "נוזל שחור", המוזיאון הגאולוגי, רמת השרון
*2016 "Memory Cut", הביתן הישראלי, יריד הספרים הבינלאומי, בודפשט, הונגריה
*2019 "מלוריא ללוריא", מוזיאון ינקו דאדא, עין הוד

## השכלה
*2001 מולטימדיה, מכללת New Horizons (אשרות)
*2007-2003 תואר ראשון, המחלקה לעיצוב קרמי וזכוכית, בצלאל, אקדמיה לאמנות ועיצוב, ירושלים
*2010-2007 תואר שני, בצלאל אקדמיה לאמנות ועיצוב, תל אביב-יפו

## פרסים
*2005 פרס ראש עיריית רמת השרון לעידוד היצירה
*2007 פרס פיסול בסביבה אורבנית בעיר אשדוד, בצלאל, אקדמיה לאומנות ועיצוב, ירושלים
*2007 פרס ע"ש איזיקסון עבור פרויקט גמר, בצלאל, אקדמיה לאומנות ועיצוב, ירושלים
*2008 מלגת קרן מרים וארון גוטווירט, תוכנית לתואר שני באמנויות, בצלאל, אקדמיה לאמנות ועיצוב, תל אביב
*2008 מלגה ע"ש מיכאל לוקמן לעיצוב יודאיקה, תוכנית לתואר שני באמנויות, בצלאל, אקדמיה לאמנות ועיצוב, תל אביב
*2009 פרס, קרן אליכס דה רוטשילד, ירושלים
*2009 מענק אמן בקהילה, משרד המדע התרבות והספורט
*2010 מלגת שהייה, תוכנית האמנות הבינלאומית (LIA), לייפציג, גרמניה

## קישורים חיצוניים
* אתר האמן
* 
* 
* , 9 באוקטובר 2012 
* 
* מצאנו נפט!, באתר מוזיאון ינקו דאדא, 2015
* זוהר אליה, "כולם מקבלים שכר – חוץ מהאומן", באתר "Local, העיר שלי", 12 בנובמבר 2015

קטגוריה:פסלים ישראלים
קטגוריה:בוגרי תיכון אלון (רמת השרון)
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1977
אסטריקס (דמות)

**אסטריקס** (בצרפתית: **Astérix**, בתרגום לאנגלית: **Asterix**) הוא גיבור סדרת ספרי הקומיקס "אסטריקס", שיצרו הסופר רנה גוסיני והמאייר אלבר אודרזו. אסטריקס הופיע לראשונה בשנת 1959 במגזין "פילוט" הצרפתי.

אסטריקס הוא לוחם גאלי אמיץ, ממולח ורב-תושייה שנוטה להתנדב באומץ לכל הרפתקה.

על פי סקר של חברת סטטיסטה , אסטריקס הוא דמות הקומיקס הפופולרית ביותר בצרפת, נכון לשנת 2022.

## פיתוח הדמות
מכיוון שאסטריקס יועד להיות בעל כוחות על-אנושיים (כתוצאה משתיית שיקוי הפלא), רצה אודרזו לצייר אותו בסגנון גיבורי-העל המקובל; גבוה, שרירי ומרשים. גוסיני, לעומת זאת, העדיף שאסטריקס יהיה אנטי-גיבור וייעזר בעיקר בתושייה ובתחבולנות. כפשרה הם יצרו את חברו הטוב ביותר של אסטריקס, אובליקס, שהוא גדל גוף ובעל כוח על-אנושי באופן קבוע.

מקור שמו של אסטריקס הוא משחק מילים על המילה "כוכבית", שבצרפתית נהגית כ"אסטריסק" (astérisque). גוסיני גם ציין שזהו יתרון שהשם מתחיל באות A, משום שהוא יופיע תמיד בין הראשונים (בסידור אלפביתי).

## ביוגרפיה בדיונית
אסטריקס נולד בשנת 85 לפני הספירה, בכפר גאלי חסר שם בארמוריקה, לאביו אסטרונומיקס ואמו פרלין.

כבר בילדותו היה אסטריקס חברו הטוב ביותר של אובליקס, שבשל ביישנותו לא היה מקובל בחברה. גם בבגרותם השניים נשארו חברים קרובים.

בזמן שהעלילה מתרחשת אסטריקס הוא כבן 35, צייד ולוחם, ועדיין גר באותו כפר חסר שם - שכעת הוא הכפר הגאלי היחיד שעדיין לא נכבש על ידי הצבא הרומי.

## מאפיינים
שמאל|ממוזער|כובעו של אסטריקס

### מראה חיצוני
אסטריקס הוא אדם נמוך וקטן גוף. הוא חובש קסדה מקושטת בכנפיים, שאותה הוא מסיר רק כאשר הוא אוכל או ישן. אסטריקס לובש חולצה שחורה עם חגורה ירוקה ועליה נדן צהוב שבתוכו חרב קצרה, שבה כמעט אינו משתמש. אסטריקס לובש מכנסיים אדומים ונועל נעליים חומות. שערו ושפמו של אסטריקס הם בלונדינים אך גבותיו שחורות. שמאל|ממוזער|250px|דמותו של אסטריקס על קיר בסנט טרוידן, בלגיה

### אישיות
אסטריקס הוא לוחם אמיץ, ממולח ורב-תושייה. הוא חכם וערמומי ותמיד מוכן להתנדב לכל משימה, כולל למסעות רחוקים ברחבי העולם. הוא מצליח להיחלץ מכל צרה בעזרת כושר האלתור שלו, תושייתו ואומץ ליבו. הוא נאמן מאוד ואוהב את חבריו.

עם זאת, אסטריקס הוא מעט כעסן וחסר סבלנות, ומתקשה להודות שטעה או לקבל את דעתם של אנשים אחרים. הוא רב עם אובליקס לעיתים קרובות, אך בדרך כלל הם משלימים במהירות.

### מערכות יחסים
חברו הטוב ביותר של אסטריקס הוא אובליקס, והשניים כמעט אינם נפרדים. אסטריקס מעריך מאוד את אשפיקס, כהן-העץ של הכפר, ומתייעץ איתו לעיתים קרובות. הוא מכבד את דגוליקס (לוחמאמיקס), ראש הכפר, אך לא מהסס להביע את דעתו בפניו. אסטריקס גם מיודד עם מבריקס, כלבו של אובליקס, אך לעיתים הוא מסרב לקחת אותו למסעות, כי לדעתו הוא "קטן מדי".

אסטריקס הוא למעשה האסטרטג של הכפר והמוח מאחורי ההתרחשויות. הוא מנותק מעט משאר בני הכפר; הוא כמעט ולא משתתף בקטטות התכופות בכפר, ולא נסחף אחרי שאר התושבים. הוא מעין משקיף מהצד, שבדרך כלל נותן זווית מבט מחויכת על חייהם של שאר בני הכפר. לעיתים הם מרגיזים אותו בטיפשותם, אך בדרך כלל הוא מקבל זאת ברוח טובה. הוא מחבב אותם ונאמן להם מאוד.

## קישורים חיצוניים

* 
* 

## הערות שוליים

קטגוריה:דמויות מתוך קומיקס
קטגוריה:אסטריקס
יחסי איחוד האמירויות הערביות – צרפת

**יחסי איחוד האמירויות הערביות–צרפת** (בערבית: **العلاقات الإماراتية الفرنسية**, בצרפתית: **Relations entre les Émirats arabes unis et la France**) הם היחסים בין **[[איחוד האמירויות הערביות]]** ובין **[[צרפת|הרפובליקה הצרפתית]]** אשר מבוססים בעיקר על מסחר בין השתיים. איחוד האמירויות הערביות וצרפת חתמו על ברית הגנה, צרפת היא ספקית הנשק השנייה בגודלה לאיחוד האמירויות הערביות, אחרי ארצות הברית.

בהתאם להסכם בין המשינות צרפת מחזיקה בסיס צבאי קון דה לה פה בשטח האיחוד.

בשנת 2008 נוספו פריטים למוזיאון הלובר בפריז בנושא ההיסטוריה של איחוד האמירויות הערביות

ב-25 במאי 2009, נשיא צרפת דאז ניקולא סרקוזי ביקר באבו דאבי שבאיחוד האמירויות הערביות, שם הוא פגש את נשיא של איחוד האמירויות הערביות שייח' ח'ליפה בן זאיד אאל נהיאן הביקור נפתח בבסיס צרפתי בו ביקר 500 חיילים צרפתים. הבסיס היה לבסיס הצרפתי הראשון בהמפרץ הפרסי. סרקוזי ביקר גם בסניף מוזיאון הלובר אשר צרפת פתחה באיחוד האמירויות הערביות. השייח' עבדאללה בן זאיד אאל נהיאן, שר החוץ, אמר כי שיתוף הפעולה עם צרפת הוא בראש סדר העדיפויות של מדיניות החוץ באיחוד האמירויות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סנונית (סירה)

[שמאל|ממוזער|250x250 פיקסלים|"סנונית" במפרץ [עתלית]]
[250px|ממוזער|סנונית ב[מוזיאון ההעפלה וחיל הים בחיפה]]
250px|ממוזער|ארבעה סירות סנונית בצבעים בהם הגיעו מארצות הברית (1971)
**סנונית** היא סירה מהירה מתוצרת חברת "ברטרם" (Bertram) האמריקאית. היא שימשה את שייטת 13 של חיל הים הישראלי מסוף שנות ה-60 ועד שנות ה-80. הסירות שימשו לפעולות פשיטה, סיור ולחימה ימית במסגרת מבצעי השייטת בכמה ממלחמות ישראל ובעימותים בגזרות שונות.

## רקע ורכישה
עם מינויו של רס"ן זאב אלמוג למפקד שייטת 13 במאי 1968, פעל אלמוג לשדרוג כושר התמרון והחדירה של לוחמי השייטת. לשם כך נרכשו עשר סירות מהירות מתוצרת "ברטרם", באורך של 28 רגל (כ-8.5 מטרים). הסירות צוידו במכ"ם ובמקלעים, וקיבלו את השם "**סנונית**".

## שימושים מבצעיים
ה"סנוניות" שימשו את לוחמי השייטת במגוון משימות, בהן חדירה חשאית, סיור חמוש, תקיפת מטרות חופיות וחילוץ כוחות. במהלך השנים פותחו גם גרסאות מיוחדות של הסירה לצרכים ייחודיים. הסנוניות והפצחנים שימשו את לוחמי שייטת 13 במבצעים אחדים במלחמת ההתשה ובמלחמת יום הכיפורים ובלחימה בלבנון במספר מבצעים בולטים:

* **מבצעי "דבש" ו"עוקץ"** – סדרת סיורים התקפיים נגד מחבלים בדרום לבנון בראשית שנות ה-70, שבוצעו באמצעות סנוניות חמושות.
* **[[מבצע ליידי]]** (16–17 באוקטובר 1973) – במהלך מלחמת יום הכיפורים שימשו שתי סנוניות לחילוץ לוחמים שפשטו על נמל פורט סעיד.
* **[[מבצע רודוס]]** (13 באוקטובר 1973) – שתי סנוניות, בפיקוד רס"ן אלי מרק, ניסו לתקוף סירות גומי מצריות במעגן האי שדואן. הסירות לא אותרו, ובמקום זאת תקפו הלוחמים את החוף המצרי באש. לא נגרם נזק משמעותי.
* **[[מבצע מגבית 15]]** (19–20 באוקטובר 1973) – פשיטה על נמל ע'רדקה שבמהלכה השתמשו לוחמי השייטת בשתי "סנוניות" ובשני "פצחנים", בפיקוד רס"ן גדי שפי. בשלב זה הפצחנים טרם עברו ניסויי אמינות, ולא הוכרזו כמבצעיים. אחד הפצחנים סטה ממסלולו והתפוצץ ממנגנון השמדה עצמית, השני אמנם פגע במזח בין שתי ספינות קומאר, אך לא התפוצץ. שני המפעילים נאספו תחת אש כבדה בידי סנוניות האיסוף ונסוגו לשארם א-שייח'.
* **[[מבצע מגבית 16]]** (21–22 באוקטובר 1973) – שלוש סנוניות ובהן לוחמי שייטת 13 חמושים ברקטות "לאו" תקפו סטי"ל מצרי במעגן ע'רדקה, והעלו אותו באש.
* **[[תקיפת אי הארנבות]]** (יוני 1984) – סנונית השתתפה בתקיפת אי הארנבות בדרום לבנון, במסגרת פעילות נגד מטרות חזבאללה באזור החוף.

### פיתוח סירת נפץ
בשנת 1973 פותחה בשייטת גרסה התקפית של הסירה, שכונתה **"פצחן"**. הפצחן התבסס על גוף הסנונית ונשא מטען של 270 ק"ג חומר נפץ מרסק (חנ"מ). מפעיל הסירה יועד לנווט אותה לעבר היעד ולקפוץ ממנה לפני הפגיעה. השימוש בפצחן נועד להשמיד מטרות יקרות ערך, כגון ספינות אויב או מתקני חוף.

## ראו גם

* שייטת 13
* חיל הים הישראלי
* מלחמת ההתשה
* מלחמת יום הכיפורים

## לקריאה נוספת

* זאב אלמוג, בעומק המים – שייטת 13: 1948–2000, משרד הביטחון, 2000.

## קישורים חיצוניים

* 

* 
## הערות שוליים

קטגוריה:אוניות מלחמה ישראליות
קטגוריה:שייטת 13
קטגוריה:ציפורי שיר בתרבות
עונת 2001/2002 ביורוליג

**עונת 2001/2002 ביורוליג** הייתה העונה ה-45 של תחרות אירופית לקבוצות כדורסל והשנייה שאורגנה על ידי חברת היורוליג בסקטבול.

זו למעשה הייתה העונה הראשונה בה היורוליג היה המפעל הבכיר באירופה בהשתתפות הקבוצות הבכירות ביותר, אחרי קיום העונה הקודמת במקביל לסופרוליג שנחשב לבכיר יותר.

המשחק הראשון התקיים ב-10 באוקטובר 2001 והתחרות הסתיימה ב-5 במאי 2002. בתחרות השתתפו 41 קבוצות. 

העונה הסתיימה בניצחון של פנאתינאיקוס, האליפות השלישית בתולדות המועדון.

מירסאד טורצ'אן (טורקיה) מצסק"א מוסקבה נבחר לכדורסלן המצטיין של העונה.

דיאן בודירוגה (סרביה) מפנאתינאיקוס נבחר לכדורסלן המצטיין של שלב הגמר ושל פיינל פור.
## מתכונת התחרות
בעקבות הסכמות בין פיב"א אירופה לבין יורוליג בסקטבול הסתיים פיצול בכדורסל האירופי.

21 קבוצות קיבלו רישיון קבוע להשתתפות בתחרות. זאת ללא קשר לתוצאות הקבוצות בליגה הבייתית:

* איטליה - (3) קינדר בולוניה, פורטיטודו בולוניה, בנטון טרוויזו
* קרואטיה - (2) ציבונה זאגרב, מועדון הכדורסל זאדאר
* ספרד - (2) ברצלונה, ריאל מדריד 
* יוון - (2)  פנאתינאיקוס, אולימפיאקוס
* צרפת - (2)  פו אורטז, אסוול ליון-וילרבאן
* גרמניה - (2) אלבה ברלין, סקייליינרס פרנקפורט
* טורקיה - (2) אולקר, אנאדולו אפס
* סרביה ומונטנגרו - בודוצ'נוסט פודגוריצה 
* הממלכה המאוחדת - לונדון טאוורס
* רוסיה - צסק"א מוסקבה
* ישראל - מכבי תל אביב
* ליטא - ז'לגיריס קובנה
* סלובניה - אולימפיה ליובליאנה

קבוצות אלו העפילו ישירות לעונה הסדירה. בנוסף לכך הוזמנו 20 קבוצות שהתחרו על 11 מקומות לעונה הסדירה.

לאחר השלב המוקדם 32 קבוצות החלו בעונה הסדירה. המשחקים נערכו ב-4 בתים. בשלב הבא, 16 קבוצות התחרו ב-4 בתים. מנצח של כל בית קודם למשחקי פיינל פור שנערכו ביוניפול ארנה, בולוניה.

## שלבי הגמר
### בית ה'

### בית ו'

### בית ז'

### בית ח'

### פיינל פור

### משחק הגמר

## כדורסלנים מצטיינים
* שחקן מצטיין של העונה - מירסאד טורצ'אן (טורקיה) מצסק"א מוסקבה
* מלך הסלים - אלפונסו פורד (ארצות הברית) מאולימפיאקוס
* MVP של פיינל פור - דיאן בודירוגה (סרביה ומונטנגרו) מפנאתינייקוס 
* מלך הסלים של שלב הגמר -מאנו ג'ינובילי (ארגנטינה) מקינדר בולוניה
* נבחרת של שלב הגמר:
** טיוס אדני (ארצות הברית) מבנטון טרוויזו
** מארקו יאריץ' (סרביה ומונטנגרו), מקינדר בולוניה
** מאנו ג'ינובילי (ארגנטינה) מקינדר בולוניה
** דיאן בודירוגה (סרביה ומונטנגרו), פנאתינייקוס
** דיאן טומשביץ' (סרביה ומונטנגרו), טאו קרמיקה

## ישראל בתחרות
* מכבי תל אביב השתתפה במשחקי פיינל פור והפסידה בחצי הגמר וסיימה את העונה.
* הפועל ירושלים הפסידה בשלב המוקדם ולא השתתפה בעונה הסדירה.

## קישורים חיצוניים
* פירוט התוצאות באתר הליגה 
* נתונים מאתר יורובסקט
* תיאור מפורט של העונה
* נתונים מאתר לינגווהספורט
* 

קטגוריה:תחרויות כדורסל ב-2001
קטגוריה:תחרויות כדורסל ב-2002
קטגוריה:עונות בגביע אירופה לאלופות בכדורסל
יחסי איחוד האמירויות הערביות – עיראק

**יחסי איחוד האמירויות הערביות–עיראק** הם היחסים בין **[[איחוד האמירויות הערביות]]** ובין **[[עיראק|הרפובליקה העיראקית]]**. בין המדינות מתקיימים יחסים טובים. עיראק מחזיקה שגרירות באבו דאבי וקונסוליה בדובאי ולאיחוד האמירויות הערביות יש שגרירות בבגדאד.

בשנת 1991 הצטרפה איחוד האמירויות הערביות למספר מדינות שהתנגדו לפלישת עיראק לכווית ותמך בכוח שלחם בכוחות העיראקיים. בחודש יוני 2008 הודיעה ממשלת עיראק כי איחוד האמירויות הערביות תשלח שגריר לבגדאד תוך מספר ימים. שגריר זה הפך לשגריר הערבי הראשון בעיראק מאז חטיפתו ורציחתו של איהאב אל-שריף ביוני 2005. הכרזה זו נעשתה במהלך ביקור פתע של שר החוץ האמירתי, עבדאללה בן זאיד אאל נהיאן בבגדאד. זו הייתה הפעם הראשונה שבעל תפקיד בכיר מהמפרץ הפרסי מבקר בעיראק מאז מרץ 2003.

ב-31 ביולי 2007 לאחר ניצחונה של עיראק בגביע אסיה העניק מוחמד בן ראשיד אאל מכתום מענק של 5.5 מיליון דולר לנבחרת עיראק בכדורגל על הזכייה הראשונה שלה בכל הזמנים.

## הערות שוליים

קטגוריה:ערכים ללא קטגוריות פיזיות - יחסי חוץ
סיראנואיד

**סיראנואידים,** מונח אותו טבע הפסיכולוג סטנלי מילגרם, הם אנשים שאינם דוברים מחשבות שמקורן במערכת העצבים המרכזית שלהם, אלא מילים שמקורן במוחו של אדם אחר, אשר מעביר מילים אלו אל הסיראנואיד באמצעות שידורי רדיו.

המושג סיראנואיד נהגה לראשונה בשנות ה-70 המאוחרות על ידי הפסיכולוג האמריקאי סטנלי מילגרם, שפיתח את הרעיון כאמצעי שנועד להמחיש את רעיון החיבור בין גוף לנפש שתיאר אדמון רוסטאן במחזהו **[[סיראנו דה ברז'ראק (מחזה)|סיראנו דה ברז'ראק]]**. בסיפור, סיראנו מספק לכריסטיאן מילות אהבה, וכך הם מחזרים במשותף אחר רוקסן (משום שכל אחד בנפרד לא היה מסוגל, בעקבות המגבלות הפיזיות והלשוניות שלהם, לעשות זאת בכוחות עצמו).

מילגרם הבחין בין המרכיבים השונים של האינטראקציה הסיראנית: ה"דובר" מקבל מילים שמספק "מקור" על ידי ממסר אודיו סמוי (למשל, שידור רדיו דיסקרטי) ומייד משחזר מילים אלה באמצעות טכניקת דיבור הנקראת "הצללת דיבור". ה"מגיב", בינתיים, מנהל דו-שיח פנים אל פנים עם ה"דובר". במידה והתרגיל מצליח, אופי האינטראקציה מוליד תופעה שמילגרם מכנה "האשליה הסיראנית", לפיה ה"מגיב" לא מצליח לזהות כי ה"דובר" רק חוזר על דברי "מקור" מרוחק.

במחקרים המקוריים שלו, מילגרם בחן מגוון של אינטראקציות סיראניות, כולל תרחיש בו קבוצות של מורים ריאיינו ילדים בני 11 ו-12 שהם האמינו שמדברים בעד עצמם, כאשר במציאות מילגרם, כ"מקור", אומר לילדים מה לומר. אף אחד מהמורים לא חשד שהמרואיינים שלהם למעשה נשלטים על ידי אדם אחר על אף התשובות המתוחכמות שסיפקו לכאורה. תרחיש נוסף כולל מקורות מרובים ששולטים ב"דובר" יחיד.

בעקבות מחקרים אלה, מילגרם הגיע למסקנה ששיטת הסיראנואיד צופנת בחובה עתיד ככלי מחקר בפסיכולוגיה החברתית, שכן היא מאפשרת לאדם להפריד את הדמות (האופי הפיזי) מהתוכן (מילים) שהיא מייצרת במפגשים חברתיים בין-אנושיים. לכן, בין היתר, שיטת הסיראנואיד משמשת כאמצעי לחקור תופעות כגון סטראוטיפים מבוססי גזע, מין וגיל, ומאפשרת לבדוק באופן דינמי כיצד "מקור" יחיד נתפס באופן שונה כשבאים איתו במגע דרך מגוון של "דוברים" בעלי מאפיינים פיזיים שונים.

למרות שבתחילה סבל מהתעלמות, חוקרים החלו לאחרונה לחקור מחדש את המושג סיראנואיד במסגרות מדעיות. בשנת 2014, פסיכולוגים חברתיים בבית הספר לכלכלה של לונדון, פרסמו את השחזור הראשון של ניסוייו המקוריים של מילגרם (מילגרם עצמו מעולם לא פרסם את עבודתו בפיתוח הטכניקה באופן רשמי). אמן בריטי בשם רוב מיטשל, בהשראת ניסויו של מילגרם, חקר את ה"אשליה הסיראנית" ככלי למידה חווייתי בתוך כיתה (שימוש בילדים כ"דוברים" מול מורים "מגיבים" שאינם מודעים לתרגיל). שימוש ב"סיראנואידים" נעשה גם בסיטואציות בהן לנבדקים נאמרו משפטים של אנשים שהם מכירים דרך אנשים זרים.

## ראו גם
* הניסוי של מילגרם

## הערות שוליים

קטגוריה:פסיכולוגיה חברתית
סיראנואיד
אולריקה ג'ונסון

**אולריקה ג'ונסון** (בשוודית: **Ulrika Jonsson**; נולדה ב-16 באוגוסט 1967) היא מנחת טלוויזיה ועיתונאית שוודית, המתגוררת בבריטניה.

## ביוגרפיה
ג'ונסון נולדה בשוודיה ולאחר מכן עברה לממלכה המאוחדת, היא עבדה תחילה כמזכירה ולאחר מכן שימשה כמגישת מזג האוויר בשני ערוצי טלוויזיה בבריטניה ושוודיה.

ב-1991 היא החלה להנחות תוכנית של חידות טריוויה ולאחר מכן הנחתה את תוכנית הגרלת הלוטו הלאומית, בין עבודותיה כעיתונאית היא ראיינה את ראש ממשלת בריטניה ג'ון מייג'ור וגורדון בראון.

ב-1991 שיחקה בסרט "The Annunciation of Marie".

היא הנחתה את אירוויזיון 1998, מיס עולם 1999 ומיס שוודיה 2002.

ב-2002 יצאה האוטוביוגרפיה שלה "Honest".

ב-2007 השתתפה בתוכנית "רוקדים על הקרח".

בשנת 2009 השתתפה בעונת הVIP השישית של תוכנית המציאות הבריטית "האח הגדול", בה ניצחה ולקחה מקום ראשון, כאשר קיבלה 57% מהקולות במהלך הגמר שהתרחש ב-23 בינואר.

בשנת 2019 השתתפה בתוכנית המציאות הבריטית "דייט ראשון", שם החלה לצאת עם בן זוגה ששודך לה, פול.

### חיים אישיים
ג'ונסון נישאה לראשונה ב-1990 לצלם ג'ון טארנבל, להם בן אחד, שנולד ב-1995. הזוג התגרש לאחר שנה, ב-1995.

ג'ונסון הייתה נשואה שלוש פעמים, והיא אם לארבעה ילדים מארבע בעלים שונים.

היא מתגוררת בדרום מורטון, אוקספורדשייר.

## קישורים חיצוניים

קטגוריה:מזכירות
קטגוריה:מנחות טלוויזיה שוודיות
קטגוריה:דוגמניות שוודיות
קטגוריה:עיתונאיות שוודיות
קטגוריה:מהגרים משוודיה לממלכה המאוחדת
קטגוריה:מנחי האירוויזיון בממלכה המאוחדת
קטגוריה:מנחי תחרויות יופי
קטגוריה:מתחרי האח הגדול (בריטניה)
קטגוריה:זוכים בתוכניות מציאות
קטגוריה:שוודיות שנולדו ב-1967
קטגוריה:שוודים שנולדו ב-1967
פטרוס יוהנס ורדנבורג

**פטרוס יוהנס ורדנבורג** (בהולנדית: **Petrus Johannes Waardenburg**; 3 ביוני 1886 – 23 בספטמבר 1979) היה רופא וגנטיקאי הולנדי, שהתמחה ברפואת עיניים והיה לחלוץ בשילוב תחום הגנטיקה ברפואת העיניים. תסמונת ורדנבורג קרויה על שמו.

## ביוגרפיה
ורדנבורג נולד בעיירה  שבמחוז דרנתה, הולנד ב-3 ביוני 1886.

הוא החל בלימודי הרפואה בשנת 1904 באוניברסיטת אוטרכט, אותם סיים ב-1911. לאחר לימודי הרפואה, התמחה ורדנבורג באופתלמולוגיה. את תואר הדוקטור שלו קיבל על עבודת המחקר שלו בנושא "בסיס תורשתי של מאפיינים פיזיולוגיים ופתולוגיים של העין" בשנת 1913.

בשנת 1931, מונה למזכיר האגודה האופתלמולוגית של הולנד. בתפקיד זה כיהן עד לשנת 1935. החל משנת 1934 ועד 1940, היה למרצה ברפואה גנטית באוניברסיטת אוטרכט. בשנת 1952, כשהוא בן 66, מונה ורדנבורג לפרופסור לגנטיקה במכון לרפואה מונעת בליידן.

בין השנים 1961 ו-1974 פורסמו שני הכרכים של ספרו "גנטיקה ואופתלמולוגיה" בשיתוף פעולה עם הפרופסורים אדולף פרנצ'סקטי  ודייוויד קליין .

ורדנבורג נפטר ב-23 בספטמבר 1979, בגיל 93. במהלך חייו פרסם כ-267 מאמרים, ביניהם מאמרים עם התייחסות מקורית ללבקנות ותנאים תורשתיים אחרים.

## הערות שוליים

קטגוריה:רופאים הולנדים
קטגוריה:רופאי עיניים
קטגוריה:גנטיקאים
קטגוריה:סגל אוניברסיטת ליידן
קטגוריה:הולנדים שנולדו ב-1886
קטגוריה:הולנדים שנפטרו ב-1979
גרישה פרומל

**גרישה פרומל** (בגרמנית: **Grischa Prömel**, נולד ב-9 בינואר 1995 בשטוטגרט שבגרמניה) הוא כדורגלן גרמני המשחק בהופנהיים הגרמנית בעמדת הקשר.

## קריירת מועדונים
פרומל שיחק כנער במועדון שטוטגרטר קיקרס  מעיר הולדתו שטוטגרט, ובשנת 2013 החל לשחק בנוער של הופנהיים, הידועה במחלקת הנוער האיכותית שלה. בשנת 2014 החל פרומל לשחק בקבוצת המילואים של הופנהיים, שם שיחק עונה אחת, והבקיע חמישה שערים ב-24 הופעות. בתום עונה זו, נרכש פרומל על ידי קרלסרוהה מהבונדסליגה השנייה. בעונתו הראשונה בקרלסרוהה פרומל היה אחד הקשרים המוכשרים ביותר בבונדסליגה השנייה, וזכה להתעניינות מקבוצות בכירות, ואף זומן לסגל הגרמני לאולימפיאדת ריו דה ז'ניירו. בעונת 2016/17 פרומל ירד ליגה עם קרלסרוהה מהמקום האחרון.

לאחר ירידת הליגה עם קרלסרוהה, חתם פרומל על חוזה לשלוש שנים באוניון ברלין מבונדסליגה השנייה ביוני 2017. בעונת הבכורה שלו באוניון ברלין, 2017/18, ערך פרומל 22 הופעות והבקיע שער אחד. בעונת 2018/19 לפרומל היה חלק משמעותי בהעפלה של אוניון ברלין לבונדסליגה לראשונה בתולדות המועדון. פרומל הבקיע שבעה שערי ליגה בעונה זו, ונטל חלק בצמד משחקי המבחן מול שטוטגרט, שבסיומם, אוניון ברלין העפילה לבונדסליגה לאחר שסיימה שלישית בבונדסליגה השנייה.

## קריירה בינלאומית
פרומל שיחק בנבחרות הצעירות של גרמניה, ובשנת 2016 זומן על ידי המאמן הורסט רובש לסגל נבחרת גרמניה האולימפית לאולימפיאדת ריו דה ז'ניירו. פרומל ערך ארבע הופעות בטורניר האולימפי, בכולן נכנס כמחליף. פרומל זכה עם גרמניה במדליית כסף אולימפית, לאחר הפסד לנבחרת ברזיל האולימפית בבעיטות הכרעה במשחק הגמר, בו נכנס פרומל כמחליף בדקה ה-67.

## תארים
עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני הופנהיים
קטגוריה:כדורגלני קרלסרוהה
קטגוריה:כדורגלני אוניון ברלין
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
קטגוריה:גרמנים שנולדו ב-1995
לוקאס הרננדס

**לוקאס פרנסואה ברנאר הרננדס** (בצרפתית: **Lucas François Bernard Hernández**; נולד ב-14 בפברואר 1996 במרסיי שבצרפת) הוא כדורגלן צרפתי המשחק בעמדות הבלם והמגן השמאלי בקבוצת פריז סן-ז'רמן מליגת העל הצרפתית ובנבחרת צרפת.

## קריירה
### קריירת מועדונים
הרננדס נולד במרסיי שבצרפת, כאשר אביו שיחק באולימפיק מרסיי. בגיל צעיר עבר עם משפחתו לספרד.

בשנת 2007 החל לשחק במחלקת הנוער של אתלטיקו מדריד. ב-3 בדצמבר 2014 ערך את הופעת הבכורה שלו בקבוצה הבוגרת של המועדון, כששיחק 90 דקות בניצחון 0–3 על ל'הוספיטלט במסגרת גביע המלך הספרדי. ב-21 בדצמבר ערך את הופעת הבכורה שלו בליגת העל הספרדית, כשנכנס כמחליף בדקה ה-88 בניצחון 1–4 על אתלטיק בילבאו במסגרת המחזור ה-16. זו הייתה הופעת הליגה היחידה שלו בעונת .

בעונת  ערך עשר הופעות ליגה. הוא לקח חלק גם בליגת האלופות 2015/16, עם הופעה אחת בשלב שמינית הגמר מול פ.ס.וו. איינדהובן, שתי הופעות בשלב רבע הגמר מול ברצלונה וכניסה כמחליף בדקה ה-109 במקומו של פיליפה לואיס בהפסד לריאל מדריד בגמר בדו-קרב בעיטות עונשין.

במרץ 2019 חתם בבאיירן מינכן לחמש עונות בעבור 80 מיליון דולר. ההעברה הזאת היא ההעברה הגדולה ביותר בתולדות הבונדסליגה ובתולדות באיירן מינכן.

ב-9 ביולי 2023 חתם בפריז סן-ז'רמן מליגת העל הצרפתית לארבע עונות.

### קריירת נבחרת
במרץ 2018 זומן הרננדס לנבחרת צרפת על ידי המאמן דידייה דשאן, לקראת צמד משחקי הידידות מול קולומביה ורוסיה.

הרננדס נכלל בסגל הנבחרת למונדיאל 2018, וערך את הופעת הבכורה שלו בטורניר ב-16 ביוני, כששיחק 90 דקות בניצחון 1–2 נגד נבחרת אוסטרליה. הוא השתתף בכל משחקי הנבחרת בטורניר, כאשר בשישה מתוכם שיחק את כל הדקות, כולל בגמר מונדיאל 2018, בה ניצחה צרפת את נבחרת קרואטיה בתוצאה 2–4.

נכלל בסגל נבחרת צרפת בטורניר מונדיאל 2022.

## חיים אישיים
אביו הוא כדורגלן העבר ז'אן-פרנסואה הרננדס, ששיחק בין היתר באתלטיקו מדריד, ואחיו הוא הכדורגלן תיאו הרננדס.

ב 13 באוקטובר 2021 הורה בית המשפט במדריד על עונש מאסר של שנה אחת להרננדס, וזאת עקב הפרת צו הרחקה שקיבל ב-2017, בגין אירוע אלימות נגד בת זוגו. ב-27 באותו חודש התקבל ערעורו של השחקן, והמאסר הומר לעל תנאי.

## תארים
; אתלטיקו מדריד
* הליגה האירופית: 2017/2018
* הסופר קאפ האירופי: 2018

; באיירן מינכן
* בונדסליגה (4): 2019/2020, 2020/2021,2021/2022, 2022/2023
* הגביע הגרמני: 2019/2020
* ליגת האלופות: 2019/2020
* הסופר קאפ האירופי: 2020
* הסופר קאפ הגרמני (3): 2020, 2021, 2022
* גביע העולם למועדונים: 2020
**[[פריז סן-ז'רמן]]**
* אליפות צרפת (2): 2023/2024, 2024/2025
* הגביע הצרפתי (2):, 2023/2024, 2024/2025
* הסופר קאפ הצרפתי (2): 2023, 2024
* ליגת האלופות (1): 2024/2025
* הסופר קאפ האירופי: 2025
; נבחרת צרפת
* מונדיאל 2018
* ליגת האומות: 2020/2021

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אתלטיקו מדריד
קטגוריה:כדורגלני באיירן מינכן
קטגוריה:כדורגלני נבחרת צרפת
קטגוריה:מרסיי: כדורגלנים
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:צרפתים ממוצא ספרדי
קטגוריה:צרפתים שנולדו ב-1996
הפועל טירת כרמל

150px|ממוזער|שמאל|סמל המועדון הישן
**הפועל טירת כרמל** היא קבוצת כדורגל ישראלית מהעיר טירת כרמל, המשחקת בליגה א'.

## היסטוריה
המועדון נוסד בשנת 1949 ובילה את מרבית שנותיו בליגות הנמוכות. בשנת 1969 העפילה הקבוצה לליגה א', הליגה השנייה דאז, ושיחקה שש שנים רצופות בליגת המשנה. הישג השיא של הקבוצה היה המקום הרביעי, בו סיימה בעונת 1971/1972 ובעונת 1972/1973.

בסיום עונת 1975/1976 דורגה הפועל טירת כרמל במקום התשיעי. באותה עונה העפילה הראשונה בכל מחוז לליגה הלאומית (שהייתה הליגה הבכירה), והקבוצות שסיימו במקומות 2-5 בכל מחוז עלו לליגה הארצית שהוקמה כליגת המשנה החדשה. הפועל טירת כרמל נשארה בליגה א', שהפכה בסיום אותה עונה להיות הליגה השלישית, אך כעבור עונה אחת העפילה לליגה הארצית ובה שרדה שלוש עונות, עד שירדה חזרה לליגה א' בסיום עונת 1979/1980.

בשנת 1989 חזרה הפועל טירת כרמל לליגה הארצית לאחר היעדרות של תשע עונות, תחת הדרכתו של המאמן אלי גוטמן. בליגה הארצית שרדה הקבוצה למשך שתי עונות בלבד, עד אשר ירדה חזרה לליגה א' בתום עונת 1990/1991.

בשנת 1995 נשרה הפועל טירת כרמל לליגה ב', ובחלוף עונה נוספת ירדה לליגה ג'. בעונתה הראשונה בליגה ג' ניסתה הקבוצה להעפיל בחזרה לליגה ב' אך סיימה במקום השני, שתי נקודות פחות מהפועל דלית אל-כרמל, ובעקבות הכישלון פורקה הקבוצה.

בשנת 2013 הוקמה הקבוצה מחדש על ידי שמעון פרץ ועידן אליאס, ונרשמה לליגה ג'. בתום עונת 2015/2016 העפילה הקבוצה לליגה ב'. 

בשנת 2024 נחתם חוזה אימוץ ראשי חדש עם “לאוס מדיה ואינטראקטיב”, חברה לשיווק הדיגיטלי שהיא גם הספונסרית הראשית של הפועל חיפה מליגת העל, הקבוצה תקרא “הפועל לאוס מדיה טירת כרמל”.

בשנת 2025 ניהול הקבוצה הבוגרת עבר לטל הופמן ותומר לוינסקי בעלי חברת לאוס מדיה ואינטראקטיב לאחר שהיו ספונסרים של הקבוצה בעונה הקודמת בסוף אותה עונת משחקים הקבוצה סיימה במקום השני בליגה ועלתה לליגה א' צפון במקומה של צעירי כפר קנא שירדה לליגה ב' לאחר החלטה של בית הדין המשמעתי של ההתאחדות לכדורגל. 

באותה עונה הקבוצה ניצחה 2-0 במשחק גמר גביע המדינה של ליגה ב׳ את בית״ר חיפה יעקב, שערים של שלומי בן עשור (פ׳) ושל הקפטן משה גולן קבעו את תוצאת המשחק, הגביע הוענק על ידי מ"מ יו"ר ההתאחדות לכדורגל - מר באסם סלימאן.

## קישורים חיצוניים

* 

קטגוריה:קבוצות כדורגל ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1949
קטגוריה:קבוצות כדורגל שהוקמו ב-2013
קטגוריה:טירת כרמל
האתר הרשמי של הפועל לאוס מדיה טירת כרמל
## הערות שוליים
בית ספר מירון תל אביב

**בית ספר מירון** הוא בית ספר יסודי ממלכתי דתי הנמצא בצפון תל אביב, על גדות הירקון.

## היסטוריה
בית הספר נוסד בשנת 1957 כצריף ועבר למבנה קבע בשנת 1960. בית הספר מחנך לאחריות ומעורבות הדדית, יצירת קשר ושותפות עם הקהילה, והוא נבחר להוביל יוזמה חינוכית בתחום הסייבר. תוכנית הסייבר בבית הספר משלבת את הטמעת ערכי "דרך ארץ" ו"אהבת הארץ" בזיקה למעגלי השייכות בתחומי הדעת השונים. התוכנית תורמת להוראת מקצועות היהדות בדרכים מגוונות של למידה בסביבה מתוקשבת.

קמפוס בית הספר מכיל את האגף הצפוני שהוקם בשנת 1960 שבו נמצאים חלק מחדרי הכיתות, המזכירות וחדרי ההנהלה, ואת האגף הדרומי החדש שנחנך בספטמבר 2016. אגף זה כולל שתי קומות של כיתות לימוד ומעבדות המאורגנות סביב חצר פנימית מקורה וכן אולם ספורט הנמצא בקומה השלישית ומיועד לשימושם של תלמידי בית הספר ולשימוש הקהילה בשעות אחה"צ והערב. המבנה תוכנן על ידי האדריכלים מוטי בודק ודנה אוברזון.

## גלריה

File:Meron School Bodek Architects2.jpg|האגף הצפוני הישן
File:Meron School Bodek Architects22.jpg|מבט מערבה
File:Meron School Bodek Architects14.jpg|מבט מגג המבנה לדרום מזרח

## קישורים חיצוניים

* בית הספר מירון - אתר האינטרנט של בית הספר
* בית הספר מירון גלריה

קטגוריה:מבנים ואתרים שתכנן מוטי בודק
קטגוריה:ציונות דתית: חינוך
מירון תל אביב
קטגוריה:הצפון החדש: חינוך
קטגוריה:בתי ספר יסודיים בישראל
קרל השני, הנסיך הבוחר מפפאלץ

**קרל השני, הנסיך הבוחר מפפאלץ** (בגרמנית: **Karl II von der Pfalz**; 31 במרץ 1651 - 26 במאי 1685) היה הנסיך הבוחר מפפאלץ בין השנים 1680–1685.

## חייו
קרל השני נולד בהיידלברג ב-31 במרץ 1651, לקרל הראשון לודוויג, הנסיך הבוחר מפפאלץ ושארלוטה, רוזנת הסן-קאסל, בתם של וילהלם החמישי, רוזן הסן-קאסל ואמליה אליזבת, רוזנת הנאו-מינצנבורג. בשנת 1670 ביקר קרל במסגרת הטיול הגדול בשווייץ ובצרפת, ובשנת 1671 התחתן עם וילהלמינה ארנסטינה, נסיכת דנמרק, בתם של פרדריק השלישי, מלך דנמרק וסופיה אמליה מבראונשווייג-לינבורג, אך לא היו לו ילדים ממנה.

בשנת 1680 מת אביו קרל הראשון לודוויג, הנסיך הבוחר מפפאלץ, וקרל עלה לשלטון במקומו. קרל היה בעל אופי חלש וחסר ביטחון, ומינה את מחנכו הכושל לשעבר פאול הכנברג לראש ממשלתו. קרל שילם את כל חובותיה של אמו בקאסל, וחי בעיקר חיי צבא, תוך הקפדה רבה על הדת הקלוויניסטית.

בשנת 1685 מת קרל השני ללא יורשים, וקרוב משפחתו פיליפ וילהלם, רוזן פפאלץ-נויבורג עלה לשלטון במקומו. אולם אחותו של קרל אליזבת שארלוטה, נסיכת הפפאלץ שהייתה נשואה לפיליפ הראשון, דוכס אורליאן טענה אף היא לזכותה לשלטון, ובעקבות כך פרצה בשנת 1688 מלחמת הירושה הפלטינית.

## אילן יוחסין

## קישורים חיצוניים

* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:אבירי מסדר הפיל
קטגוריה:ילידי 1651
קטגוריה:נפטרים ב-1685
קיפודן חרטומני אטנבורו

**קיפודן חרטומני אטנבורו** (שם מדעי: *Zaglossus attenboroughi*) הוא מין של קיפודן נמלים, ואחד משלושה מינים בסוג קיפודן חרטומני. הוא התגלה באזורים הרריים באי גינאה החדשה על הרי צ'יקלופס  שליד עיר הבירה של מחוז פפואה ג'איאפורה. הוא קרוי על שם החוקר סר דייוויד אטנבורו.

מין זה של קיפודן נמלים הוא המין הקטן בסוגו ומזכיר בגודלו את קיפודן הנמלים האוסטרלי. משקלו הממוצע 5–10 ק"ג. הוא בעל גוף מסורבל בצבע חום ועליו שערות קשות שחורות, המזכירות קוצי קיפוד. הוא מתגלגל לכדור קוצים בעת סכנה.

הקיפודן כמעט נכחד בטבע והוא אחד מבעלי החיים שנמצאים בסכנת ההכחדה הגדולה ביותר בעולם. הוא נפגע כתוצאה מציד, הרס יערות וציד על ידי שבטים שמשתמשים בבשרו כחלק מטקסים.

## קישורים חיצוניים

*
*

## הערות שוליים

קטגוריה:טקסונים שתוארו בידי קולין גרובס
קטגוריה:קיפודניים
קטגוריה:פפואה גינאה החדשה: יונקים
קטגוריה:בעלי חיים שתוארו ב-1998
קטגוריה:דייוויד אטנבורו
קיפודן חרטומני מזרחי

**קיפודן חרטומני מזרחי** (שם מדעי: *Zaglossus bartoni*) הוא מין של קיפודן נמלים, ואחד משלושה מינים בסוג קיפודן חרטומני שחיים בגינאה החדשה. הוא חי על ההרים של פפואה גינאה החדשה בטווח של 2,000-3,000 קילומטרים וחי ביערות גשם טרופיים או ביערות סבוכים ואף ביערות אלפינים. הוא נחבא אל הכלים ומוגדר במצב שימור פגיע.

## מאפיינים
אורכו של קיפודן זה 60–100 סנטימטרים ומשקלו עד 10 קילוגרם. הוא בעל גוף קוצני בצבע חום כהה ובעל אף ארוך ומחודד. הוא יכול להתגלגל לכדור בעת סכנה.

הקיפודן ניזון מנמלים, טרמיטים, חרקים קטנים ותולעים, אותם הוא מחפש באדמה ולוכד עם לשונו הארוכה.

מין זה מצוי בסכנת הכחדה קשה בעיקר עקב כריתת היערות בהם הוא חי.

## תת-מינים
**Z. bartoni bartoni*
**Z. bartoni clunius*
**Z. bartoni smeenki*
**Z. bartoni diamondi*

## קישורים חיצוניים

*

## הערות שוליים

קטגוריה:בעלי חיים שתוארו ב-1907
קטגוריה:טקסונים שתוארו בידי אולדפילד תומאס
קטגוריה:קיפודניים
קטגוריה:פפואה גינאה החדשה: יונקים
קטגוריה:יונקים ביערות הגשם של אוקיאניה